Document ID: 32012R0291

KOMISIJOS ĮGYVENDINIMO REGLAMENTAS (ES) Nr. 291/2012
2012 m. balandžio 2 d.
kuriuo iš dalies keičiamos Tarybos reglamento (EB) Nr. 992/95 nuostatos dėl tam tikrų Norvegijos kilmės žemės ūkio ir žuvininkystės produktų Sąjungos tarifinių kvotų
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1995 m. balandžio 10 d. Tarybos reglamentą (EB) Nr. 992/95, atidarantį tam tikrų Norvegijos kilmės žemės ūkio ir žuvininkystės produktų Bendrijos tarifines kvotas ir numatantį jų administravimą (1), ypač į jo 5 straipsnio 1 dalies a ir b punktus,
kadangi:
(1)
sudarytas Europos Sąjungos ir Norvegijos Karalystės susitarimas pasikeičiant laiškais dėl papildomų prekybos žemės ūkio produktais lengvatų, pasiektas pagal Europos ekonominės erdvės susitarimo 19 straipsnį. Susitarimas Sąjungos vardu patvirtintas Tarybos sprendimu 2011/818/ES (2);
(2)
Susitarime numatyta toliau palaipsniui liberalizuoti žemės ūkio prekybą, remiantis lengvatų teikimo, savitarpio ir abipusės naudos pagrindais, taip pat nustatyti naujas metines neapmuitinamas tam tikrų į Europos Sąjungą importuojamų Norvegijos kilmės žemės ūkio produktų tarifines kvotas;
(3)
siekiant taikyti Susitarime numatytas naująsias tarifines kvotas, būtina iš dalies pakeisti Reglamentą (EB) Nr. 992/95;
(4)
todėl Reglamentą (EB) Nr. 992/95 reikėtų atitinkamai iš dalies pakeisti;
(5)
vadovaujantis Sprendimu 2011/818/ES, naujosios tarifinės kvotos turi būti taikomos nuo 2012 m. sausio 1 d. Todėl šis reglamentas turėtų būti taikomas nuo tos pačios datos;
(6)
šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 992/95 I priedas iš dalies keičiamas pagal šio reglamento priedą.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2012 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. balandžio 2 d.

Labels: 3
18
6